Landmand Jens Mølgaard fra Ulsted måtte 20. november 2012 betale to rumænske tidligere ansatte 207.000 kroner for snyd med løn, pension og feriepenge. Dagen efter forlangte Jens Mølgaard en betaling på 158.412 kroner fra rumænerne. Herunder 96.930 kroner for 9.702 liter olie. - Kravet lugter langt væk af, at arbejdsgiveren forsøger at få dækket sin regning for lønsnyd. siger Lars Mark Jensen, formand for Den Grønne Gruppe hos 3F Ålborg. Nu oplyser Jens Mølgaard. at han vil droppe sit krav mod rumænerne. - Jeg har i den her sag kæmpet mod to tidligere ansatte, som lyver. De har kun betalt husleje i nogle perioder. Men jeg har af godhed dummet mig og mener, at jeg ikke har haft noget økonomisk fordelagtigt ud af det. Jeg har lavet en meget stor fejl og må acceptere at slette regningen, siger Jens Mølgaard til Fagbladet 3F.

Opsummering:
En nordjysk svineavler har krævet 158.412 kroner fra to østarbejdere, som han tidligere har snydt i løn. Arbejdsgiveren mener, at de to rumænere blandt andet skylder ham penge for husleje, olie og udgifter til skorstensfejer, skriver Fagbladet 3F.